ตลอดปี 2017 อลีบาบา จะพยายามสร้างโปรเจคใหม่ๆ เพื่อบอกกับชาวโลกว่าอย่างไร
อลีบาบาโชว์ภาพ “ค้าปลีกสมัยใหม่” เปิดร้านเฟอร์นิเจอร์ “Home Times” ไฮเทคช็อปได้แค่สแกนโค้ด

​

  ตลอดปีนี้ อลีบาบา จะพยายามสร้างโปรเจคใหม่ๆ เพื่อบอกกับชาวโลกว่า แนวคิด “ค้าปลีกสมัยใหม่ (New Retail)” ควรต้องหน้าตาแบบไหน ลูกค้ามาในร้านจะต้องได้ประสบการณ์ใหม่ๆ แบบใดกลับไป ล่าสุดหลังจากที่เปิดซูเปอร์มาร์เก็ตขายอาหารทะเลอย่าง “เหอหม่า” ไปแล้ว วันนี้ก็เปิดอีกร้านนึงคือ ร้านขายเฟอร์นิเจอร์ ซึ่งร้านค้าต้นแบบสาขาแรกเปิดแล้วที่หังโจว บ้านเกิดของอลีบาบา มีสินค้าให้เลือกช็อป 2 หมื่นรายการ อาทิ เฟอร์นิเจอร์ เครื่องครัว ข้าวของเครื่องใช้ภายในบ้าน โดยทุกๆ ชิ้นล้วนเป็นของที่ขายดีในโลกออนไลน์ทั้งนั้น  สิ่งสำคัญที่โชว์ภาพความเป็น “ค้าปลีกสมัยใหม่” คือ สินค้าทุกชิ้นมีป้ายราคาอิเล็กทรอนิกส์ ที่จะปรับได้ตลอดเวลา เพื่อให้ลูกค้าไม่ต้องเสียเวลาเทียบราคาโลกออนไลน์กับออฟไลน์ เพราะไม่ว่าซื้อที่ไหนก็ต้องได้ราคาเท่ากัน  และลูกค้าได้ลองจับจนถูกใจ เมื่อตัดสินใจซื้อก็แค่สแกนโค้ดที่ป้ายราคาก็จะเด้งไปยังเว็บ tmall และกดจ่ายเงินได้เลย รอไม่กี่วันของไปส่งถึงหน้าบ้านพร้อมติดตั้งให้เสร็จ คาดว่าจะเปิดอีก 15 สาขาภายในปีหน้า ฟังดูแล้ว การเปิดร้านเฟอร์นิเจอร์ของอลีร้านนี้ จะกระทบกับอีกกี่แบรนด์ในวงการกันเนี่ย
ตลอดปี 2017 อลีบาบา จะพยายามสร้างโปรเจคใหม่ๆ เพื่อบอกกับชาวโลกว่า แนวคิด “ค้าปลีกสมัยใหม่ (New Retail)” ควรต้องหน้าตาแบบไหน ลูกค้ามาในร้านจะต้องได้ประสบการณ์ใหม่ๆ แบบใดกลับไป